Jean Paul Gaultier kvaddi tískupallana með sinni síðustu sýningu í París í gærkvöldi . Um er að ræða Spring / Summer 2020 Couture Show sem var algjörlega í hans anda . Gaultier er einn af fremstu og þekktustu hönnuðum heims og fyrir ykkur sem ekki þekkið til hans þá er þetta “ gaurinn ” sem breytti skipstjóra röndum í trend sem varð einkennandi fyrir merkið til framtíðar . Þá má geta þess að hann er einn af bestu vinum Madonnu og hefur klætt hana í áratugi – keilubrjóstarhaldarinn er þar líklega frægastur . Jean Paul Gaultier endaði síðustu sýningu sína með stæl en pallurinn var stútfullur af fólki . Hönnuðurinn hélt opnar prufur fyrir sýninguna og því voru ný andlit í bland við stærstu nöfnin í bransanum . Stórar stjörnur eins og Madonna , Dita von Tesse , Beth Ditto og fleiri fengu eins konar felu hlutverk og þá gengu pallana fyrirsætur eins og Karlie Kloss , Coco Rocha , Gigi og Bella Hadid , Paris Jackson og miklu fleiri . Góðvinkona hans , Naomi Campbell hefur gengið ófáar sýningar fyrir merkið og gærkvöldið var enginn undantekning . Hún birti fallega kveðju á Instagram í lok kvölds . Ég er aðdáandi Jean Paul Gaultier fyrir svo margar sakir , ég elska dugnaðinn og gleðina sem hann veitir starfi sínu og ég ber virðingu fyrir því að hann heldur alltaf sinni línu bæði í hönnun og þegar hann setur upp show . Hann hefur ástríðu fyrir því að allir séu allskonar og hannar föt á fólk í öllum stærðum og gerðum . Stundum hafa sýningar hans verið kallaðar “ Fashion Freak Show ” því hann reynir að koma sem flestum týpum og setti tóninn hvað það varðar inn í nútímann , áður en aðrir byrjuðu að þora . Mér finnst við hæfi að sýna ykkur myndir frá hans síðasta showi hér á blogginu . Houte Couture sýningar eru auðvitað lang bestu tísku-sýningarnar – takk fyrir þig herra Gaultier . Og endum þetta svo á mér og herra Gaultier á góðri stundu , í lélegum símagæðum . Ég var svo heppin að fá að hitta og spjalla við Jean Paul í París fyrir hönd Lindex á Íslandi á þeim tíma þegar hann hannaði samstarfslínu fyrir sænsku verslanirnar . Ég viðurkenni að hafa verið svolítið stressuð þegar ég bankaði uppá í fallegum höfuðstöðvum hans í París , aðallega útaf því að ég bjóst við annarri manneskju vegna umfjallanna í fréttum . Hann hefur alltaf verið kallaður “ óþekkur ” í tískuheiminum og ég sá fyrir mér fúlann franskan karl … en þegar brosandi andlitið tók á móti mér í dyragættinni þá áttaði ég mig fljótt á því afhverju hann væri búinn að ná svona langt í sínu starfi – yndislegur með meiru . Það kemur manni ansi langt í lífinu . Í kjölfarið stóð ég fyrir showroom viðburði sem heppnaðist með eindæmum vel og svo tók ég á móti viðskiptavinum á opnun í verslun Lindex í Smáralind . Við erum því þónokkrar íslenskar skvísurnar sem eigum hönnun eftir hann í fataskápnum . Ekkert smá skemmtilegt verkefni sem ég á í minningarbankanum . Þið getið lesið viðtal sem ég tók við hann HÉR fyrir þá sem ekki fylgdust með mér á þessum tíma . Tískuiðnaðurinn virðist vera að breytast og mér sýnist á öllu að þessir stóru hönnuðir og tískuicon séu að hverfa smám saman . Í dag eru tímarnir aðrir þar sem street style hönnuðir virðast fá meiri athygli . Ein af rokkstjörnum tískuiðnarins hefur því haldið sitt síðasta show – Au Revoir ! Bæ í bili elsku Ísland og dýrmætu samverustundir með fjölskyldu og vinum . Eins og ég hef komið inná áður þá verður lífið 2020 öðruvísi , en með rétta hugafarinu er ég búin að ákveða að það verði bara spennandi og skemmtilegt . Ég verð mikið á flakki á milli landanna okkar og þó ég hafi kvatt Ísland eftir þessa dvöl þá kem ég aftur mjög fljótlega og ég er strax byrjuð að telja niður í Ölbu-knús . Ég er lent í Danmörku þegar þetta er skrifað og pulsulandið tekur svo fallega á móti mér með smá vorfíling , eins og ég fékk á þessum myndum að neðan , eitt korterið á milli janúar lægða í Reykjavík . Dúllu drengurinn minn Gunnar Manuel fagnaði fjögurra ára afmæli sínu í gær . Hann var svo glaður að fá að fagna deginum sínum á Íslandi og fékk að bjóða nánasta fólkinu sínu í smá afmælisveislu í tilefni þess . Þessi sæti stolti Íslendingur fæddist í Þýskalandi , bjó helming ævi sinnar í Svíþjóð og er í dag dönsk dúlla og það fer honum vel . Það er ekki hægt að segja að við séum að gefa börnunum okkar hið eðlilega uppeldi með því að flytja með þau á milli tungumála hverju sinni en ég tel það vera þrosakandi á svo margan hátt . Vissulega eru kostir og gallar við þetta eins og annað en sem betur fer höfum við Ísland og þar bjóðum við börnunum okkar stöðuleika , á klakanum með fólkinu sem hann og þau bæði elska svo mikið . Hann hljóp í fangið á gestum gærdagsins og var í skýjunum eftir daginn . Þið getið séð smá story á IG hjá mér HÉR fyrir áhugasama . Mig langar svo að tala aðeins um þessa kórónu sem ég keypti í As We Grow fyrir helgi . Um er að ræða hönnun frá Sweet Salone sem er hjálparstarf í Afríku , skapað af Arora hönnunarsjóði í samstarfi við íslenska hönnuði . Verkefnið býr til vinnu fyrir heimamenn og gefur svo helming ágóðans ( af hverri vöru ) til handverkfólksins í Sierra Leone . Lesið allt um þetta fallega merki HÉR … ég elska að styrkja við svona . Ég keypti mér þetta dress á Kastrup en ég elska að gera góð kaup á útsölunni þegar ég fer þar í gegn í janúar . Buxur og blússa : Malene Birger , Sokkar : Oroblu , Skór : Flattered / GK Reykjavik . – GM er í skyrtu sem ég keypti á útsölu í Petit , Kóróna : As We Grow , Stuttbuxur : As We Grow , Sokkar : Petit , Skór : Zara Góður dagur . Til hamingju með daginn elsku besti drengurinn minn . Mamma elskar þig mest í þessum heimi . Eins og flestir hafa tekið eftir þá hafa dúnúlpur verið áberandi trend þennan veturinn og kannski sérstaklega stórar dúnúlpur . Á Íslandi eru 66° Norður úlpurnar heldur betur áberandi og virðist það teygja sig út fyrir landsteinana . Hér hjá mér í Danmörku fær merkið meiri og meiri athygli og nú rakst ég á grein úr breska blaðinu The Times þar sem Ellie Pithers , ritstýra breska Vouge mælir með “ Arséne Wenger ” úlpunni frá íslensku Sjóklæðagerðinni . Greinin ber yfirskriftina – “ The parka is over . . ” og að dúnúlpurnar séu búnar að taka við . Ég er nú ekkert endilega sammála því en dæmi hver fyrir sig . Ég viðurkenni það fúslega að ég var ekki alveg að skilja þennan Arséne Wenger punkt hjá ritstýrunni en eftir smá googl og upplýsingar frá Gunna þá er ég með á nótunum . Fyrir þá sem eru ekki vel að sér í fótboltafræðum þá er maðurinn semsagt fyrrum þjálfari Arsenal til margra ára og var mikið gert grín af honum fyrir oversized síða dúnúlpu sem hann bar á hliðarlínunni . Vel gert Wenger segi ég bara – á undan öllum öðrum ! Læt fylgja með eina mynd af þessum huggulega Frakka í úlpunni . Færslan er unnin í samstarfi við Smáralind Útsölur standa hvað hæst um þessar mundir eins og hefur líklega ekki farið fram hjá ykkur . Það voru mjög margir sem fylgdust með mér á Instagram story Trendnet þegar ég hljóp á milli verslana í Smáralind um helgina en þar tók ég saman mínar uppáhalds flíkur og vörur hverju sinni . Hér að neðan getið þið séð brot af því besta – Sjáið allar flíkurnar sem ég mátaði í heimsóknni með því að skoða highlights á Trendnet Instagram story HÉR … Munið að gera engin skyndikaup á útsölum heldur vandið frekar valið og kaupið hluti sem ykkur vantar . Mig td vantaði slabbskó í þessu íslenska stuð veðri og þeir fengu þess vegna að koma með mér heim í lok dags . Ég hef verið svo lánssöm að fá að kynnast listakonunnin Rakel Tómasdóttur vel síðustu árin . Rakel hefur svo sannarlega slegið í gegn með ótrúlegum teikningum sínum – af kvenlíkamanum , andlitum , augum og fleiru sem hún nær að koma með svo fallegum , nákvæmum og listrænum hætti á blað . Rakel hefur samhliða hannað og gefið út dagbækur sem hafa selst eins og heitar lummur . Eitthvað sem allir þurfa á að halda og kannski vara sem vantaði á okkar íslenska markað . Það er einhvern veginn svo miklu betra að skipuleggja sig í svo fallegri bók og hún er einnig frábær fylgihlutur í töskunni . Ég er að gera tilraun til að nota mína 2020 dagbók um þessar mundir en ég hef alltaf verið léleg með dagbækur , vel alltaf að skrifa í símann . Þetta árið skrifa ég fundi og viðburði inní símann en hef dagbókina klára fyrir ýmis verkefni og todo lista sem ég ætla að komast yfir . Eftir að hafa þekkt Rakel í nokkurn tíma þá fer það ekki framhjá manni að hún klæðist eingöngu í svart . Það vakti áhuga minn og ég hef lengi ætlað að taka hana í spjall á blogginu og spyrja hana út í þetta þema – svarið hafið þið að neðan ! Ég finn svo mikið öryggi í svörtum , það er svona litur sem tekur utan um mann , ver mann einhvernveginn . Sérstaklega þegar ég nota svartan í myndirnar mínar , það er eitthvað svo þægilegt að gera hvítan pappír alveg svartan með kolum eða bleki . Hefur það verið svoleiðis alla tíð ? Fatastíllinn hefur þróast í þessa átt í gegnum tíðina , ætli það séu ekki um það bil 4 ár síðan ég byrjaði að klæðast svörtu á hverjum einasta degi . Er einhver ástæða sem liggur að baki ? Það eru allskonar ástæður fyrir þessu . Ég held að margir geti tengt við það að eiga risastóran fataskáp en standa samt fyrir framan spegilinn og „ eiga ekkert til að vera í “ og jafnvel sleppa því að fara út af því einhvernveginn gengur ekkert upp . Ég fékk hægt og rólega ógeð af þessari tilfinningu og ákvað að losa mig við öll föt sem mér leið ekki fullkomlega vel í . Eftir stóðu mjög fáar flíkur , allar svartar . Ég áttaði mig á því að mér líður lang best þegar ég er í öllu svörtu og þar af leiðandi ákvað ég að klæðast bara alltaf öllu svörtu , af því ég nenni ekki að eyða tíma eða áhyggjum í að líða ekki 100% vel í því sem ég klæðist . Það er örugglega einhverjum sem finnst þetta skrítið eða „ leiðinlegt ” en mér er alveg sama , ef mér liði best í öllu gulu þá væri ég alltaf í öllu gulu . Á sama tíma og ég losaði mig við öll föt sem ég fílaði ekki losaði ég mig líka við allt á heimilinu mínu og í kringum mig sem þjónaði ekki tilgangi eða lét mér ekki líða vel . Ég fór mikið að pæla í minimalískum lífsstíl sem hentar mér mjög vel og í dag á ég mjög fáa hluti yfir höfuð … sem tengjast ekki myndlist þar að segja , blýantar og pappír fá undanþágu frá þessari reglu . Langar þig aldrei að klæðast lituðum fötum ? Það gerist mjög sjaldan að mig langi til þess , vinkonum mínum langar það mun oftar , sem sagt að ég klæði mig í lituð föt , ekki þær . Það þýðir samt ekki að mér finnist litrík föt ekki falleg . Mér finnst mjög gaman að sjá vinkonur mínar í lit og fylgjast með tískusýningum þar sem litir eru allsráðandi . Ég er bara búin að aðskilja sjálfa mig frá þessu , það er alveg hægt að finnast hlutir fallegir og kunna að meta þá án þess að þurfa að eignast þá . Finnur þú mun á veskinu eftir að þú tókst þessa ákvörðun ? Þessi ákvörðun hefur klárlega sparað mér fullt af pening , en líka fullt af tíma , ef ég fer í búðir í dag þá er það yfirleitt af því mig vantar eitthvað ákveðið og þá er mjög auðvelt að finna það sem mig vantar af því svarti liturinn setur manni ákveðin ramma . Í dag kaupi ég engöngu föt sem ég veit að ég get notað á hverjum einasta degi í mörg ár , líður vel í og mun ekki fá leið á . Þar af leiðandi nota ég líka fötin mín bókstaflega þangað til þau detta í sundur . Þegar ég vel mér föt á morgnanna tekur það enga stund því ég gríp bara eitthvað úr skápnum og fer í það , því mér líður vel í öllu sem ég á og allt passar saman . Ég er yfirleitt í síðerma kjólum yfir gallabuxur eða sokkabuxur og háum stígvélum . Það skemmir líka ekki fyrir að geta farið t.d. beint úr vinnu í matarboð eða partí án þess að skipta um föt , maður er bara með varalit í veskinu . ; ) En á sumrin , verður þér ekki heitt ? Mér finnst ég án djóks vera sumarleg í svörtu ef efnin eru t.d. létt . Jú mér verður stundum heitt en ég tengi svarta litinn engan vegin við myrkur eða kulda , ég þoli ekki skammdegið og vildi óska þess að það að vera í svörtum , síðum , langerma , rúllukragakjól væri eitthvað sem gengi upp á sólarströnd . En svartur sundbolur og stuttbuxur virka mjög vel . Vissulega eru Konur Eru Konum Bestar bolirnir okkar hvítir og því klæðist hún hvítu einu sinni á ári ; ) við stelpurnar komum henni á óvart núna síðast og létum prenta einn svartann sem við gáfum henni í gjöf eftir viðburð . Það gladdi hana mjög . En hvað er á döfinni hjá RakelTomas ? Ég er að fara að opna sýningu núna á fimmtudaginn ( 16. janúar ) á The Coocoo’s Nest , til sýnis og sölu verða myndir sem eru í aðeins einfaldari stíl en ég geri vanalega , Myndirnar eru unnar út frá skissum sem ég gerði meðan ég var á Hawaii síðastliðið haust . Svarti liturinn verður í aðalhlutverki , ótrúlegt en satt ! Svo er aldrei að vita nema maður fari að prófa sig áfram með liti , í myndlist þar að segja , það er aðeins ólíklegra að ég breyti fatastílnum . Takk fyrir spjallið Rakel < 3 Ég mæli að sjálfsögðu með að fólk fjölmenni á Coocoos Nest á fimmtudaginn . Viðburður á Facebook , HÉR Góðan daginn Ísland og góðan daginn tvöþúsundogtuttugu , dagur níu . Þið finnið mig hér – Það er 9. janúar í dag og ég opnaði loksins nýju dagbókina mína og reyni með því að hefja almennilega nýtt vinnuár . Ég lenti á Íslandi fyrir nokkrum dögum og hoppaði inn í Sjöstrand gír fyrir mína menn en er núna að ná að vinna mig niður mail listann og koma mér í gírinn . Þú átt mail ! Það er allavega líklegt miðað við hvað ég er búin að vera dugleg og svara mörgum í morgun . Ég opnaði mig aðeins með tilfinningarnar sem báru mig yfirliði á nýársdag þegar ég vaknaði með hnút í maganum . Það verða breytingar sem bíða okkar fjölskyldunnar næstu mánuði og ég er með mjög blendnar tilfinningar fyrir því . Ég er svo mikil tilfinningavera og á það til að ofhugsa hlutina en ég veit að maður verður stundum að sleppa tökunum . Ég er svo stolt af mínu fólki sem blómstrar hvert á sínu sviði og ég hlakka til að takast á við verkefnin sem framundan eru . Ég fór yfir bloggárið í sér færstu HÉR á dögunum og ætla mér að reyna að koma til móts við lesendur með því að halda dampi í færslum á árinu 2020 . Þið viljið persónulegt , en líka tísku í bland , miðað við mest lesnu færslur síðasta árs . Ég er tveggja barna móðir , gift atvinnumanni í handbolta , business brasari , bloggari og nautnaseggur sem líður best í rútínu með mínum hálftíma daglegu hreyfingu sem gefur svo mikið fyrir líkama og sál . 2020 verður gott ár , ef við ákveðum það strax í dag . Þetta snýst allt um hugarfar , maður þarf bara stundum að minna sig á það < 3 Sjáið þið ekki hvað ég er jákvæð . . svona líka yfir mig happy miðað við brosið hér að neðan haha . Mér hefur þótt gaman að gramsa eftir gersemum í gegnum tíðina . Það eru enginn kaup skemmtilegri en þegar maður finnur flík eða fylgihlut sem lifir nýju lífi með mér eftir að hafa mögulega átt ágætt líf áður en ég fann hann . Ég hef verið heppin oft á tíðum og verð betri með árunum að finna þessu týndu fjársjóði . Með tilkomu netverslana hefur orðið mun aðgengilegra að eignast vintage merkjavöru því við getum googlað okkur áfram í leit okkar að draumavöru . Það eru til verslanir sem sérhæfa sig í þessum málum , vintage verslanir sem selja aðeins gæðavöru . Þær eru að sjálfsögðu flestar utan landssteinanna , en þó ekki lengra frá en rétt bakvið tölvuskjáinn . Ég fór yfir nokkrar fréttir úr ólíkum áttum sem hjálpuðu mér að finna topplista af töskum sem eru góð vintage kaup . Ég ákvað að deila topp 10 lista hér á blogginu sem kauptips til ykkar – frábær fjárfesting ef vel er hugsað um . Ertu að leita eftir hinu fullkomna notaða merkjaveski ? Þessi að neðan eru góð kaup að mínu mati – Þessi fer aldrei úr tísku . Double flap bag frá Chanel í medium , þú finnur ekki meiri klassík . Taskan kostar mikið þó að maður finni hana vintage en það er líka hægt að selja hana aftur fyrir saman pening – fellur ekki í verði . 2 . Ferðataska ? Allavega hin fullkomna í helgarfrí – frá Louis Vuitton Það eru eflaust margir sammála mér að þetta sé taska sem verður bara flottari eftir því sem hún verður meira notuð ? Googlið Monogram canvas keepall badouliere 55 eða leitið eftir henni í virtum verslunum . Persónulega dreymir mig um að eignast þessa og vil hana bara vintage . Old Céline gersemi sem ég er ennþá að reyna að grafa eftir . Mjög modern og að mínu mati mjög góð kaup . Heitir : Macadam drawstring bucket bag . Ertu á leiðinni til Parísar ? Ég man ennþá eftir því þegar ég sá þessa í vintage búð í þeirri bestu borg . Hef sjaldan séð meira eftir því að hafa ekki keypt hana en ég var með Ölbu litla í kerru og hún nennti ekki búðarápi . Kannski er hún þar ennþá ? Ekki nema ca. 8 ár síðan … ; ) Hún heitir Baguette ef þið eruð að leita . Saddle bag frá Dior er mjög vinsæl um þessar mundir . Allra mestu skvísurnar bera hana í nýjum litum en ég myndi velja hana í svörtu leðri eins og hér að ofan og í vintage , aðallega af því að buddan leyfir mér ekki annað . Box bag frá Céline – verður ekki mikið klassískari . Sjáið þennan dökkbláa draum hér að ofan . Hermés taska sem þú notar alla daga vikunnar ? Googlið Amazonia evelyne , þið gætuð fundið hana notaða á netinu og í fleiri litum en bara þessum brúna . Alexa leather satchel er ein af vinsælli töskum frá Mulberry . Ég myndi velja hana í ljósbrúnu leðri . Fyrir hann og fyrir hana ? Ég myndi örugglega geta selt Gunna hugmyndina að því að deila með mér notkun á þessari frá Prada í eðal leðri sem lifir lengi . Ég sé fyrir mér að nota hana í ræktina , en svo myndi ég kannski ekki tíma því , það er spurning . Hin vinsæla Monogram frá LV er taska sem dettur aldrei úr tísku . Versla vintage meira á árinu ? Það er eitt að mínum áramótaheitum . Ég elska að gramsa eftir vintage gersemum og vona að svona færsla komi að góðum notum fyrir ykkur sem eruð sama sinnis . Gleðilegt nýtt ár kæru góðu lesendur . 2019 var 10 ára bloggár hjá mér og það hefur svo sannarlega margt breyst síðan að ég ritaði mínar fyrstu línur á haustmánuðum 2009 . Takk þið sem að kíkið stundum við , ég kann svo sannarlega að meta það . Það er hefð hjá mér að taka saman vinsælustu færslur ársins og hér fáið þið topp 15 listann árið 2019 . Þetta var viðburðaríkt ár hjá mér á blogginu og á Trendnet . Árið er það stærsta hjá mér hingað til – ég tók þátt í stórum og skemmtilegum verkefnum með samstarfsaðilum og lít stolt yfir öxl og hlakka til að takast á við nýtt og spennandi ár . Ég elska að rifja árið svona upp og þetta er einnig góð leið fyrir mig að sjá hvað þið viljið lesa . Það gleður mig að sjá hvað bloggið lifir vel og þó svo að það sé farið að tvinnast meira og meira við mína samfélagsmiðla þá þykir mér alltaf mest vænt um bloggið – það er mun dýpra og persónulegra og færslurnar lifa svo lengi og vel . Sem dæmi um það er brúðkaupsfærslan mín frá 2018 á topp 10 árið 2019 sem sýnir að hver færslan lifir vel og lengi og hefur blogg það framyfir t.d. tímarit og samskiptamiðla . Það er með mikilli sorg í hjarta sem ég kynni mest lesnu færslu ársins og minnir hún okkur á að njóta allra augnablika á nýju ári . Ég ætla að byrja aftast og láta fylgja með smá brot úr færslunum – ef þið hafið áhuga á að lesa meira þá smellið þið á titilinn . Hluti af verkefni mínu í eyðimörkinni var að taka þátt í myndatöku sem var skipulögð fyrir alla áhrifavalda sem boðaðir voru í ferðina . Ég var svo heppin að vera ein af útvöldum sem fékk þann heiður að vera notuð á forsíðu HM.com – ótrúlega gaman að sjá . Það gekk . Hún hefur lært reiprennandi sænsku , settist kornung á skólabekk í Frakklandi og lærði þar frönsku , þaðan lá leiðin til Þýskalands þar sem hún lærði þýsku svo aftur til Svíþjóðar þar sem hún breytti hreimnum í Skånsku og nú síðast er hún byrjuð að brillera á dönsku . Ég er svo stolt af því að vera mamma hennar . Til hamingju með fyrsta stór-afmælið klára , frábæra , fallega , sterka stelpan okkar . Við völdum að eiga öðruvísi jól í ár og ég gæti ekki verið ánægðari með þá ákvörðun . Við héldum jólin á okkar hraða og vorum til dæmis ekki mætt í fordrykk fyrr en um sjö leitið og borðuðum kvöldmat um klukkutíma síðar . Tímasetning jólahaldsins er ekki svo mikilvæg að mínu mati – allt sem máli skiptir er samveran með þeim sem þú elskar og ég var svo sannarlega ástfangin að mínu fólki þessa kvöldstund . Við tókum með okkur nokkrar gjafir út og opnuðum þær í litlu stofunni okkar á meðan við borðuðum eftirétt í boði hússins , enginn íslenskur heimagerður ís þetta árið . Hvaðan er kjóllinn ? Algeng spurning eftir að ég birti þessa væmnu jólamynd af mér og Gunna – jólakveðjan í ár . Vá loksins sest ég niður og skrifa um hápunkt helgarinnar á Íslandi . Elsku vinir okkar gengu “ loksins ” í það heilaga og við gátum ekki hugsað okkur að missa af því stuðinu . Ég hef sjaldan skemmt mér eins vel enda héldumst við hjónin á dansgólfinu langt fram á nótt , og harðsperrurnar eftir því daginn eftir ; ) Merkingin #VÁLOKSINS hefur þýðinguna V fyrir Viktor og Á fyrir Álfrúnu og loksins passar vel því þau eru búin að vera á leiðinni að festa heitin í nokkur ár en aldrei fundið tíma í annríkinu , ég kannast sjálf við slíkt . Við minn undirbúning var þetta einmitt pósturinn sem mig vantaði og því ætla ég að deila með ykkur hvaða leiðir ég valdi og vonandi getur fólk nýtt það til viðmiðunar og týnt atriði úr sem henta fyrir þeirra dag . Það er engin rétt leið í þessu og hér fáið þið mína leið . Uppsetningin er einnig nokkurn veginn í þeirri röð sem ég gerði hlutina . Taskan er einlit og einföld , án logo og því nokkuð tímalaus . Talað er um að hún sé kjörin fyrir varalitinn , kortaveskið og símann – þarf eitthvað meira ? En ánægjulegt hversu margar sendu mér svona mynd með morgunbollanum í dag … annars hefði þessi grein líklega farið fram hjá mér . Takk Morgunblaðið og lesendur Smartlands fyrir að leyfa mér að vera með í þessum flotta hópi íslenskra kvenna . Það er skemmtilegt að sjá hversu fjölbreyttur hópurinn er og það sannar að vel klædd kona getur verið allskonar – eitthvað sem ég er alltaf að reyna að impra á við mína fylgjendur á blogginu . Ekkert er rétt þegar kemur að klæðaburði heldur eigum við að klæðast eins og okkur líður best – allt er leyfilegt . Ég fékk þann heiður að fá að heimsækja höfuðstöðvar Bestseller í Kaupmannahöfn . Yfirleitt gef ég mér ekki tíma í heimsóknir af þessu tagi á tískuvikum ( reyni að velja aðra daga á árinu í svoleiðis gigg ) en að þessu sinni hentaði það fullkomlega . Ég hefði getað mátað föt í heila viku því úrvalið var svo mikið en við ákváðum að einbeita okkur að VILA og merkinu Y.A.Ssem er í sölu hjá Selected Femme . Hér að neðan er minn topp 10 listi – njótið < 3 Elsku Ástrós , ég er svo stolt af þér . Það er eiginlega það eina sem ég þarf að segja þér . Þið sem lesið bloggið mitt , ekki missa af þessu viðtali sem birtist í Íslandi í dag í gær . Þegar þetta er skrifað er ég alveg að tryllast úr spennu ! Loksins loksins má ég segja frá nýrri uppáhalds vöru sem kemur í sölu á Íslandi um helgina . Sjáumst þar ! Meir um það HÉR . KEKB : Paldís , Nanna , Elísabet , Andrea & Rakel . Takk Sara Dögg fyrir að farða okkur svona fallega Kraftaverkadrengurinn Erik Fjólar bræddi hjarta mitt í morgun þegar ég hitti hann óvænt með ömmu sinni og föðursystur á Gló . Erik er sonur vina minna , Fanneyjar og Ragnars , sem þessa dagana glíma við erfitt verkefni sem áhorfendur Íslands í dag fengu að kynnast . Fanney greindist með krabbamein síðasta sumar og hefur síðan þá barist hetjulega við þennann ósanngjarna sjúkdóm sem því miður hefur tekið hratt yfir líkama hennar . Dress í desember og ég klæðist stuttbuxum á leiðinni út að borða . . ekki eins og maður er vanur en ég er byrjuð að kunna einkar vel við þetta . Við erum að upplifa jól í sól í fyrsta sinn og ég mæli með fyrir alla að leika það eftir . Ég vildi endilega ná mynd af bleika fallega himninum sem mynaðist þegar sólin var að setjast í gær og þegar ég skoðaði myndina þá tók ég eftir því að ég var klædd í tvö af trendum 2019 og það er um að gera að segja frá því hér . Boyfriend blazer og spangir er tvennt sem hefur verið mjög áberandi á árinu . Bæði mun halda áfram árið 2020 svo þið getið endilega leikið lúkkið eftir inn í nýja árið sem bráðum heilsar okkur . Jakki : H & M herradeild ( eldgamall en það er alltaf hægt að finna sambærilega ) , Stuttbuxur : Klipptar Lindex gallabuxur , Skór : Bianco ( gamlir ) , Spöng : Zara Tölvan hefur verið lítið opnuð síðustu vikuna og ég er að reyna að halda því svoleiðis áfram á meðan ég er í fríi . Ég er samt nokkuð virk á Instagram og vona að þið séuð flest að fylgja mér þar @elgunnars Mínar allra bestu hátíðarkveðjur yfir hafið .